9.3.2023
SL
Uradni list Evropske unije
L 71/11
IZVEDBENA UREDBA KOMISIJE (EU) 2023/514 z dne 8. marca 2023 o spremembi Izvedbene uredbe (EU) 2021/405 glede visokorafiniranih proizvodov, seznama tretjih držav z odobrenim načrtom nadzora in vključitve Moldavije na seznam tretjih držav, iz katerih je dovoljen vstop pošiljk jajc, namenjenih za dajanje na trg kot jajca kategorije A, v Unijo (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št.
999/2001, (ES) št.
396/2005, (ES) št.
1069/2009, (ES) št.
1107/2009, (EU) št.
1151/2012, (EU) št.
652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št.
1/2005 in (ES) št.
1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št.
854/2004 in (ES) št.
882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 127(2) Uredbe,
ob upoštevanju naslednjega:
(1)
Delegirana uredba Komisije (EU) 2022/2292 (2) dopolnjuje Uredbo (EU) 2017/625 in naj bi zagotavljala, da pošiljke živali za proizvodnjo živil in nekatere vrste blaga, namenjenega za prehrano ljudi, iz tretjih držav ali njihovih regij izpolnjujejo nekatere zahteve Unije glede varnosti hrane ali zahteve, ki so priznane kot vsaj enakovredne navedenim zahtevam.
Navedena uredba zlasti opredeljuje živali in blago, namenjeni za prehrano ljudi, za katere velja zahteva, da morajo prihajati iz tretje države ali njene regije, navedene na seznamu iz člena 126(2)(a) Uredbe (EU) 2017/625.
(2)
Člen 7 Delegirane uredbe (EU) 2022/2292 določa, da nekatere pošiljke živali za proizvodnjo živil, proizvodov živalskega izvora in sestavljenih proizvodov v Unijo vstopajo samo iz tretje države, vključene na seznam tretjih držav, iz katerih je dovoljen vstop takih pošiljk za prehrano ljudi v Unijo.
(3)
Izvedbena uredba Komisije (EU) 2021/405 (3) določa seznam tretjih držav ali njihovih regij, iz katerih je dovoljen vstop pošiljk nekaterih visokorafiniranih proizvodov, namenjenih za prehrano ljudi, v Unijo.
(1) UL L 95, 7.4.2017, str. 1.
(2) Delegirana uredba Komisije (EU) 2022/2292 z dne 6. septembra 2022 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vstop pošiljk živali za proizvodnjo živil in nekaterih vrst blaga, namenjenega za prehrano ljudi, v Unijo (UL L 304, 24.11.2022, str. 1).
(3) Izvedbena uredba Komisije (EU) 2021/405 z dne 24. marca 2021 o določitvi seznamov tretjih držav ali njihovih regij, iz katerih je dovoljen vstop nekaterih živali in blaga, namenjenih za prehrano ljudi, v Unijo v skladu z Uredbo (EU) 2017/625 Evropskega parlamenta in Sveta (UL L 114, 31.3.2021, str. 118).